Ce spectacole poți vedea în weekend la Opera Națională din București.
Opera Națională ți-a pregătit trei spectacole pentru această săptămână. Pe 25 și 26 iunie poți vedea spectacolul de balet "Coppélia" de Léo Delibes. Duminică, 27 iunie poți vedea spectacolul cu opera "La Traviata" de Giuseppe Verdi.
Dacă nu ai planuri pentru aceste zile, Opera Națională București are câteva surprize pentru tine. AlephNews a pătruns în universul lor artistic, iar împreună, ți-am pregătit o serie de spectacole pe care ai ocazia să le vezi în acest weekend. Aseară a fost spectacolul "Aida" de Giuseppe Verdi."Sunt din Danemarca, tocmai am venit să văd Bucureștiul și Opera. Plec mâine, stau doar două zile", a spus Zorat.Dacă nu ai mai fost până acum la operă, este momentul să încerci. La fel a făcut și Ștefan, iar experiența a fost pe măsura așteptărilor."Da, este prima oară. Cred că va fi foarte tare. M-am uitat la desene și am văzut că este foarte tare cum se distrează ceilalți", a spus Ștefan.Iar dacă vrei să vezi mișcare, vineri și sâmbătă, poți merge la ora 18:30 la spectacolul de balet "Coppélia"."O revenire mult așteptată, pentru că noi nu ne-am putut nici măcar antrena în toată această perioadă de timp, și ne-a lipsit. Ceea ce facem aici este parte din noi și ne-a lipsit cu desăvârșire", a spus Bogdan Cănilă, prim-balerin la Opera Națională București.Bogdan Cănilă este prim-balerin și îți spune ce așteptări să ai de la spectacol."Le recomand să vină deschiși către caest spectacol și să vadă ei unde îi poartă povestea", a adăugat Bogdan Cănilă.Iar dacă nu reușești să ajungi la aceste spectacole, Opera Națională ți-a mai pregătit duminică, 27 iunie, la ora 18:30 spectacolul "La Traviata", tot de Giuseppe Verdi.